ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2661/96 υποβολή: Ian White (PSE) προς την Επιτροπή (15 Οκτωβρίου 1996)

Θέμα: Ανώτατες τιμές θορύβου για μηχανήματα οδοποιΐας

Είναι γνωστό ότι η Επιτροπή έχει ορίσει ανώτατες τιμές ατμοσφαιρικής ρύπανσης για τις μπουλντόζες τους εκσκαφείς και τα άλλα μηχανήματα οδοποιΐας, όσον αφορά τα οξείδια του αζώτου, τους υδρογονάνθρακες και τα σωματίδια.

Η ενέργεια αυτή είναι ευπρόσδεκτη αλλά σκοπεύει ταυτόχρονα η Επιτροπή να λάβει μέτρα όσον αφορά την εναρμόνιση και εφαρμογή ανώτατων τιμών και στις εκπομπές θορύβου από παρόμοια μηχανήματα;

Απάντηση της κ. Bjerregaard εξ ονόματος της Επιτροπής (19 Νοεμβρίου 1996)

Υφίσταται ήδη κοινοτική νομοθεσία όσον αφορά τους θορύβους από αεροσυμπιεστές, συσκευές συγκόλλησης και γεννήτριες παραγωγής ηλεκτρικού ρεύματος, μεγάλους γερανούς, μπετονόσφυρα και μπετονοσκαπάνες, προωθητές γαιών (υδραυλικά πτύα, πτύα με καλώδια, φορτωτές, φορτωτές εκσκαφείς) και χορτοκοπτικά μηχανήματα. Οι αντίστοιχες οδηγίες καθορίζουν τα ανώτερα επιτρεπτά όρια ηχητικών εκπομπών και απαιτούν τα μηχανήματα να φέρουν επισήμανση η οποία να πιστοποιεί ότι συμμορφώνονται προς τα αντίστοιχα επίπεδα εκπομπής θορύβου.

Η Επιτροπή κατά την τρέχουσα περίοδο αναθεωρεί τα ήδη υφιστάμενα όρια θορύβου για τους αεροσυμπιεστές, τις συσκευές συγκόλλησης και τις γεννήτριες ηλεκτρικής ενέργειας, τους μεγάλους γερανούς, τα μπετονόσφυρα και τις σκαπάνες σκυροδέματος καθώς και τις χορτοκοπτικές συσκευές και κατά τις εργασίες της εξετάζει τη δυνατότητα θέσπισης γενικού πλαισίου για τις ηχητικές εκπομπές από μηχανήματα που χρησιμοποιούνται σε εξωτερικούς χώρους.
ΓΡΑΠΤΗ ΕΡΩΤΗΣΗ E-2847/96 υποβολή: Hiltrud Breyer (V) προς την Επιτροπή (25 Οκτωβρίου 1996)

Θέμα: Προώθηση της πυρηνικής ενέργειας στη Δημοκρατία της Σλοβακίας

Κατά το δεύτερο εξάμηνο η Δημοκρατία της Σλοβακίας έλαβε επιπλέον δάνεια πέραν από αυτά που της χορηγήθηκαν από την Krditanstalt fόr Wiederaufbau (Πιστωτικό Ιδρυμα για Ανοικοδόμηση) και την Societι Gιnιrale Paris (π.χ. 150 εκατ. δολλάρια υπό τη μορφή κοινοπρακτικού δανείου από 27 ξένες τράπεζες μέσω της J.P.Morgan).

Πόσο μεγάλος θεωρεί η Επιτροπή ότι είναι ο κίνδυνος μη τήρησης των ημερομηνιών επιστροφής των δανείων, δεδομένου ότι π.χ. η Σλοβάκικη Επιχείρηση Ηλεκτρισμού δηλ. η Δημοκρατία της Σλοβακίας (SR) παρουσίασε, σε αντίθεση με πέρυσι, κατά το πρώτο εξάμηνο του 1996, έλλειμμα της τάξεως των 27 δισ. σλοβάκικων κορωνών (SK) στο εμπορικό της ισοζύγιο;

Απάντηση του κ. Van den Broek εξ ονόματος της Επιτροπής (12 Δεκεμβρίου 1996)

Οι διεθνείς «ratings» της Σλοβακίας (δείκτες εκτίμησης της πιστοληπτικής ικανότητας της αγοράς) παρέμειναν σταθεροί από τότε που ο χρηματιστικός οίκος Moody's έδωσε στη χώρα αυτή δείκτη απουσίας κινδύνου για επενδύσεις τον Μάϊο του 1995 (ο μακροπρόθεσμος δείκτης που χορήγησε ο Moody's στο ξένο συνάλλαγμα είναι Βαα3 ενώ του Standard & Poor's είναι ΒΒ+). Οι εξελίξεις αυτές είναι το αποτέλεσμα της συνετής πολιτικής που ακολουθεί η Σλοβακία στον φορολογικό και νομισματικό τομέα και στον τομέα των συναλλαγών. Οι περισσότεροι μακροοικονομικοί δείκτες συνεχίζουν να δείχνουν θετική εξέλιξη στη Σλοβακία. Αν και το ισοζύγιο του λογαριασμού τρεχουσών πληρωμών που ήταν πλεονασματικό το 1995, έδειξε έλλειμμα το 1996, ωστόσο, το έλλειμμα αυτό χρηματοδοτήθηκε σε μεγάλο βαθμό από σημαντικές εισροές κεφαλαίου και τα επίσημα αποθέματα παραμένουν σε επαρκή επίπεδα (αντιπροσωπεύοντας πάνω από 4 μήνες εισαγωγών στα μέσα Σεπτεμβρίου 1996).
ΓΡΑΠΤΗ ΕΡΩΤΗΣΗ E-2968/96 υποβολή: Jesϊs Cabezσn Alonso (PSE) προς την Επιτροπή (8 Νοεμβρίου 1996)

Θέμα: Ενισχύσεις για την αναδιάρθρωση ναυπηγείων

Επιβεβαιώνει η Επιτροπή ότι δεν έχει ακόμη εγκριθεί η χορήγηση δημοσίων ενισχύσεων για την αναδιάρθρωση των ισπανικών ναυπηγείων, παρά το μεγάλο χρονικό διάστημα που έχει διανυθεί από τότε που υπεβλήθησαν οι σχετικές αιτήσεις;

Ποιοί ήταν οι λόγοι που εμπόδισαν τη χορήγηση των ενισχύσεων αυτών στα ισπανικά κρατικά ναυπηγεία;

Απάντηση του κ. Van Miert εξ ονόματος της Επιτροπής (29 Νοεμβρίου 1996)

Το Νοέμβριο του 1995, οι ισπανικές αρχές κοινοποίησαν στην Επιτροπή σχέδιο για την ανάληψη της περαιτέρω αναδιάρθρωσης των κρατικών ισπανικών ναυπηγείων. Η πρότασή τους περιλάμβανε ενισχύσεις ύψους 180.000 εκατ. ptas που θα καταβάλλονταν στο διάστημα 1995-98 σύμφωνα με την ειδική παρέκκλιση που παραχωρείται στην Ισπανία στο πλαίσιο της συμφωνίας του Οργανισμού Οικονομικής Συνεργασίας και Ανάπτυξης (ΟΟΣΑ) για την τήρηση των κανονικών συνθηκών ανταγωνισμού στον τομέα της κατασκευής εμπορικών πλοίων και της επισκευής σκαφών. Είναι καθήκον της Επιτροπής να διασφαλίσει ότι τα προτεινόμενα μέτρα συμβιβάζονται όχι μόνο με τη συμφωνία, αλλά και με την έβδομη οδηγία του Συμβουλίου σχετικά με τις ενισχύσεις στις ναυπηγικές εργασίας (90/684/ΕΟΚ ((ΕΕ αρ. L 380, 31.12.1990. )), όπως τροποποιήθηκε από την οδηγία 94/73/ΕΚ ((ΕΕ αρ. L 351, 31.12.1994. ))).

Αντιθέτως προς την εντύπωση του Αξιότιμου Μέλους, η Επιτροπή έχει στην παραγματικότητα εγκρίνει ήδη σημαντικό μέρος του προταθέντος πακέτου ενίσχυσης. Το Δεκέμβριο του 1995, η Επιτροπή αποφάσισε να μην εγείρει αντιρρήσεις ως προς την καταβολή 89.104 εκατ. ptas υπό μορφή αντιστάθμισης ζημιών, εκ των προτέρων εγκριθείσας αλλά μη καταβληθείσας, (κεφάλαιο συν τόκοι), δεδομένου ότι η εν λόγω ενίσχυση ήταν σύμφωνη με το άρθρο 5, στοιχείο α της οδηγίας σχετικά με τις ενισχύσεις στις ναυπηγικές εργασίες.

Η Επιτροπή δεν έχει ακόμη λάβει καμία απόφαση σχετικά με τις λοιπές προτεινόμενες ενισχύσεις (κοινωνικές ενισχύσεις ύψους 80.000 εκατ. ptas και επενδυτικές ενισχύσεις ύψους 10.000 εκατ. ptas). Η Επιτροπή εξακολουθεί να εξετάζει τα εν λόγω στοιχεία, ταυτόχρονα με πληρωμές παλαιών τόκων για μη καταβληθείσες ενισχύσεις και προτεινόμενες μελλοντικές εκπτώσεις φόρων υπέρ των ναυπηγείων, οι οποίες θα συνιστούσαν ενδεχομένως πρόσθετες ενισχύσεις, προκειμένου να διασφαλίσει ότι, λαμβανομένων υπόψη του χαρακτήρα και της έκτασης των μέτρων αναδιάρθρωσης στα ναυπηγεία που δικαιούνται ενίσχυσης, οι ενισχύσεις συμβιβάζονται με τη συμφωνία του ΟΟΣΑ και τις σχετικές διατάξεις της οδηγίας σχετικά με τις ενισχύσεις στις ναυπηγικές εργασίες. Η εξέταση αυτή απαιτεί ιδιαίτερη προσοχή, λόγω των δυσχερειών που αντιμετωπίζει η αγορά και λόγω του γεγονότος ότι ναυπηγεία άλλων κρατών μελών, τα οποία αντιμετώπιζαν προβλήματα ανάλογα με εκείνα των ισπανικών ναυπηγείων, αναγκάστηκαν να κλείσουν.

Η εξεταστική διαδικασία της Επιτροπής διεκόπη υποχρεωτικά για ορισμένο χρονικό διάστημα λόγω της κυβερνητικής αλλαγής στην Ισπανία, αλλά οι συζητήσεις διεξάγονται πάλι κανονικά.
ΓΡΑΠΤΗ ΕΡΩΤΗΣΗ E-2964/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Επίδραση της καλλιέργειας της ελιάς σε ορισμένες περιοχές

Συνειδητοποιεί η Επιτροπή σε όλη του την έκταση το γεγονός ότι η καλλιέργεια της ελιάς είναι μία από τις καλλιέργειες με τη μεγαλύτερη κοινωνική επίδραση, λόγω των θέσεων εργασίας που δημιουργεί σε υποβαθμισμένες και με υψηλά ποσοστά ανεργίας περιοχές της Ευρωπαϊκής Ένωσης;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ E-2872/96 υποβολή: Hiltrud Breyer (V) προς την Επιτροπή (31 Οκτωβρίου 1996)

Θέμα: Πρόγραμμα Thermie 1993

Ερώτηση σχετικά με την απάντηση της 29ης Απριλίου 1996 στην ερώτηση Ε-0627/96 ((EE C 217 της 26.07.1996, σελ. 81 )).

Για ποιό λόγο δεν μετέσχε η επιτροπή Thermie στη λήψη της απόφασης της Επιτροπής της 13.12.1993, σύμφωνα με τα άρθρα 10(1) και 9(2)γ του κανονισμού (ΕΟΚ) 2008/90 ((EE L 185 της 17.07.1990, σελ. 1 )), μολονότι δεν καθοριζόταν σειρά κατάταξης στον κατάλογο δευτέρας επιλογής;

Aπάντηση του κ.Παπουτσή εξ ονόματος της Επιτροπής (7 Ιανουαρίου 1997)

Κατά την συνεδρίαση της 3ης και 4ης Ιουνίου 1993, η επιτροπή Thermie διατύπωσε θετική γνώμη για την διάθεση ποσού από τον προϋπολογισμό του 1993 για στοχοθετημένα έργα στη συνέχεια της προσκλήσεως υποβολής προτάσεων της 22ας Ιουνίου 1993 ((ΕΕ αριθ. C 171 της 22.6.1993 )). Η απόφαση της Επιτροπής της 13ης Δεκεμβρίου 1993 ελήφθη μετά από θετική γνώμη της επιτροπής.

Για το θέμα αυτό η Επιτροπή παρακαλεί το Αξιότιμο Μέλος του Κοινοβουλίου να ανατρέξει στην απάντηση που έδωσε στην γραπτή ερώτηση Ε-2871/96 ((βλέπε σελίδα 28 )).
ΓΡΑΠΤΗ ΕΡΩΤΗΣΗ E-2713/96 υποβολή: Patricia McKenna (V) προς την Επιτροπή (16 Οκτωβρίου 1996)

Θέμα: Προώθηση της ποδηλασίας στην ΕΕ

Μπορεί η Επιτροπή να δώσει λεπτομερή στοιχεία για τυχόν πρωτοβουλίες που έχει προγραμματίσει προκειμένου να προωθήσει σε ολόκληρη την ΕΕ την ποδηλασία ως υγιεινή και περιβαλλοντικά υπεύθυνη εναλλακτική λύση στην οδήγηση;

Απάντηση της κ. Bjerregaard εξ ονόματος της Επιτροπής (21 Νοεμβρίου 1996)

Η Επιτροπή έχει επίγνωση των σημαντικότατων πλεονεκτημάτων που παρουσιάζει για το περιβάλλον η αντικατάσταση των αυτοκινήτων από ποδήλατα για την εκτέλεση δρομολογίων ιδίως σε αστικό περιβάλλον.

Με πρωτοβουλία της Επιτροπής δημιουργήθηκε το 1994 το δίκτυο «πόλεις δίχως αυτοκίνητα» στο οποίο σήμερα συμμετέχουν περίπου εξήντα τοπικές αρχές. Μία από τις ομάδες εργασίας που αναπτύσσει τις δραστηριότητές της στο πλαίσιο του δικτύου αυτού ασχολείται με τα θέματα τα οποία συνδέονται με την ενθάρρυνση των οδοιπορικών και ποδηλατικών μετακινήσεων. Μπορεί να υποτεθεί ότι πρόσφατη απόφαση της πόλης του Παλέρμο να θεσπίσει ένα δίκτυο ποδηλατοδρόμων 130 χιλιμέτρων διευκολύνθηκε από τον δραστήριο ρόλο που διαδραμάτισε η πόλη αυτή στο δίκτυο «πόλεις δίχως αυτοκίνητα».

Η Επιτροπή στο Πράσινο Βιβλίο της με τίτλο «ένα δίκτυο για τους πολίτες» ((Εγγραφο COM(95) 601. )), αναγνωρίζει τη σκοπιμότητα λήψης μέτρων τα οποία να διευκολύνουν την ένταξη του ποδηλάτου στις δημόσιες μεταφορές. Ως χαρακτηριστικό παράδειγμα αναφέρει την καλή τακτική που εφαρμόζουν οι ολλανδικοί σιδηρόδρομοι σε όλους τους σταθμούς παρέχοντας φρουρούμενους χώρους στάθμευσης καθώς και υπηρεσίες ενοικίασης, διόρθωσης και πώλησης ποδηλάτων.

Πέραν της συμμετοχής της Επιτροπής στις διασκέψεις (με τον τίτλο VELOCITY -ποδηλατούπολη) που διοργανώνονται κάθε δύο χρόνια από την ευρωπαϊκή ομοσπονδία ποδηλατιστών, η Επιτροπή πρόσφατα εγκαινίασε επαφές με την εν λόγω αντιπροσωπευτική οργάνωση των ευρωπαίων ποδηλατών προκειμένου να διερευνήσει τις δυνατότητες συνεργασίας σε κοινοτικό επίπεδο.

Η Επιτροπή επί του παρόντος υποστηρίζει τις δραστηριότητες του Ευρωπαϊκού Δικτύου για την Προαγωγή των Φυσικών Δραστηριοτήτων που βελτιώνουν την υγεία στο πλαίσιο του κοινοτικού προγράμματός της για την προαγωγή της υγείας, της ενημέρωσης, της εκπαίδευσης και της επιμόρφωσης ((ΕΕ αριθ. L 95, 16.4.1996. )).
ΓΡΑΠΤΗ ΕΡΩΤΗΣΗ E-3276/96 υποβολή: Josι Garcνa-Margallo y Marfil (PPE) προς την Επιτροπή (5 Δεκεμβρίου 1996)

Θέμα: Ιδιωτικοποιήσεις και υπολογισμός του δημοσίου ελλείμματος

Τα μέσα ενημέρωσης αναφέρονται όλο και συχνότερα στις δυσχέρειες που υφίστανται σχετικά με την εξεύρεση στατιστικών μετρήσεων γενικώς αποδεκτών.

Πότε λαμβάνονται υπόψη στον υπολογισμό του δημοσίου ελλείμματος τα έσοδα τα προερχόμενα από τις ιδιωτικοποιήσεις;

Κοινή απάντηση του κ. de Silguy εξ ονόματος της Επιτροπής στις γραπτές ερωτήσεις E-3276/96, E-3277/96, E-3278/96 και E-3279/96 (21 Ιανουαρίου 1997)

Στην περίπτωση της ιδιωτικοποίησης ή άλλων μορφών πώλησης μεριδίων και μετοχών, τα έσοδα της δημόσιας διοίκησης καταγράφονται ως χρηματοοικονομικές συναλλαγές. Δεν έχουν κατά συνέπεια άμεσο αποτέλεσμα στο επίπεδο του ελλείματος του δημόσιου προϋπολογισμού που προσδιορίζεται στη Συνθήκη ως το υπόλοιπο των μη χρηματοοικονομικών πράξεων. Ο κανόνας αυτός εφαρμόζεται τόσο στις άμεσες πωλήσεις από μέρους της δημόσιας διοίκησης όσο και στις έμμεσες πωλήσεις (που οργανώνονται, π.χ., μέσω μιας εταιρείας χαρτοφυλακίου).

Αντίθετα, η πώληση δικαιωμάτων ή αδειών εκμετάλλευσης από τη δημόσια διοίκηση, θεωρείται, κατ'αρχήν, ως μη χρηματοπιστωτική συναλλαγή 7 καταχωρείται ως κεφάλαιο και ως εκ τούτου λαμβάνεται υπόψη όταν προσδιορίζεται το έλλειμα του δημόσιου προϋπολογισμού.
ΓΡΑΠΤΗ ΕΡΩΤΗΣΗ E-2622/96 υποβολή: Gerardo Fernαndez-Albor (PPE) προς την Επιτροπή (14 Οκτωβρίου 1996)

Θέμα: Ενισχύσεις της Ευρωπαϊκής Ένωσης προς τη συνοικία Albaicνn της Γρανάδας

Η συνοικία Albaicνn της Γρανάδας, η οποία κηρύχθηκε Κληρονομιά της Ανθρωπότητας το Δεκέμβριο του 1994, βρίσκεται σε θλιβερή κατάσταση εγκατάλειψης, όπως έχει αναγνωρίσει και η αρμόδια δημοτική αρχή. Ο ίδιος ο Γενικός Διευθυντής της ΟΥΝΕΣΚΟ προειδοποίησε πως, εάν δεν πραγματοποιηθούν επειγουσες ενέργειες αποκατάστασης, το Albaicνn θα μπορούσε να χάσει τον τίτλο της Κληρονομιάς της Ανθρωπότητας.

Όπως πολύ εύστοχα έχει παρατηρηθεί, το Albaicνn δεν αντιμετωπίζει πρόβλημα ιδεών, αλλά επενδύσεων, οι οποίες υπολογίζονται σε τουλάχιστον 3 δισεκ. πεσέτες 7 στην Ευρωπαϊκή Ένωση έχει υποβληθεί το αίτημα να χορηγήσει τα 400 εκατομμύρια.

Πιστεύει η Επιτροπή ότι οφείλει να προωθήσει την αποκατάσταση της προαναφερθείσας συνοικίας της Γρανάδας, προσφέροντας την υλική και οικονομική υποστήριξή της, ώστε το Albaicνn να διατηρήσει τον τίτλο της Κληρονομιάς της Ανθρωπότητας, τον οποίο κινδυνεύει να χάσει;

Απάντηση της κ. Wulf-Mathies εξ ονόματος της Επιτροπής (3 Δεκεμβρίου 1996)

Ένα σχέδιο που αφορά την αποκατάσταση του ιστορικού κέντρου Albaicνn υποβλήθηκε στο πλαίσιο της πρόσκλησης υποβολής προτάσεων ((ΕΕ αριθ. C 200 της 10.07.1996 )) σχετικά με τα πρότυπα πειραματικά σχέδια πολεοδομίας, σύμφωνα με τους όρους του άρθρου 10 του κανονισμού του Ευρωπαϊκού Ταμείου Περιφερειακής Ανάπτυξης ((ΕΕ αριθ. L 193 της 31.07.1993 )). Σε απάντηση της εν λόγω πρόσκλησης, υποβλήθηκαν πέραν των 500 φακέλων στην Επιτροπή, εκ των οποίων 97 προέρχονται από την Ισπανία. Δεδομένου ότι πραγματοποιείται διαδικασία επιλογής, δεν είναι δυνατό προς το παρόν να εκφρασθεί γνώμη σχετικά με το φάκελο του Albaicνn.

Είναι σκόπιμο να υπενθυμισθεί ότι οι κοινοτικές περιφερειακές ενισχύσεις υπέρ της περιφέρειας της Ανδαλουσίας διαρθρώνονται κυρίως γύρω από τα επιχειρησιακά προγράμματα και από άλλες μορφές παρέμβασης που προβλέπονται για τη θέση σε εφαρμογή του κοινοτικού πλαισίου στήριξης (ΚΠΣ). Η Επιτροπή ενέκρινε στις 9 Δεκεμβρίου 1994 το επιχειρησιακό πρόγραμμα της περιφέρειας της Ανδαλουσίας για την περίοδο 1994-1999. Το εν λόγω πρόγραμμα περιλαμβάνει μεταξύ των μέτρων του ενέργειες, οι οποίες επιτρέπουν την αξιοποίηση της αρχιτεκτονικής και τουριστικής κληρονομιάς. Στο πλαίσιο του προγράμματος, η πρόταση των σχεδίων, και ενδεχομένως αυτού στο οποίο αναφέρεται το Αξιότιμο Μέλος του Κοινοβουλίου, εμπίπτει στην αρμοδιότητα του κράτους μέλους, που ενημερώνει την επιτροπή παρακολούθησης του προγράμματος.

Αφετέρου, η Επιτροπή καθόρισε πρόσφατα τις κατευθύνσεις για τα επιχειρησιακά προγράμματα 7 τα κράτη μέλη καλούνται να της υποβάλλουν τα προγράμματα αυτά, στο πλαίσιο της κοινοτικής πρωτοβουλίας Urban ((ΕΕ αριθ. C 319 της 30.11.1995 )). Σ' αυτό το πλαίσιο, το κράτος μέλος μπορεί επίσης να προβλέψει την υποβολή μιας αίτησης συγχρηματοδότησης για τους σκοπούς τους οποίους επικαλείται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2869/96 υποβολή: Hiltrud Breyer (V) προς την Επιτροπή (31 Οκτωβρίου 1996)

Θέμα: Πρόγραμμα Thermie 1993

Ερώτηση σχετικά με την απάντηση της 29ης Απριλίου 1996 στην ερώτηση Ε-0627/96 και συγκεκριμένα ως προς την παράγραφο 5 της ερώτησης/απάντησης ((EE C 217 της 26.07.1996, σελ. 81. )).

1. Πότε θα ελέγξει το Ελεγκτικό Συνέδριο τον τρόπο διαχείρισης του 1996 κατά το 1993;

2. Ποιός δικαιούται να ζητήσει να διενεργηθεί πάραυτα δημοσιονομικός έλεγχος;

Απάντηση του κ. Παπουτσή εξ ονόματος της Επιτροπής (7 Ιανουαρίου 1997)

Η Επιτροπή δεν είναι σε θέση να απαντήσει στην ερώτηση του Αξιότιμου Μέλους του Κοινοβουλίου διότι αυτή δεν εμπίπτει στις αρμοδιότητές της αλλά σ' εκείνες του Ελεγκτικού Συνεδρίου, το οποίο εξάλλου, καθορίζει αυτόνομα τους ελέγχους στους οποίους επιθυμεί να προβεί.
ΓΡΑΠΤΗ ΕΡΩΤΗΣΗ E-2889/96 υποβολή: David Bowe (PSE) προς την Επιτροπή (31 Οκτωβρίου 1996)

Θέμα: Κώδικας για τις ενισχύσεις στον τομέα του χάλυβα

Θα μπορούσε η Επιτροπή να διευκρινίσει τη θέση της σε ό,τι αφορά την πρόσφατη έρευνά της για τα χαλυβουργεία Forges de Clabecq και να αναφέρει τί είδους μέτρα σκοπεύει να λάβει; Έχει αποφασισθεί ότι η σχεδιασμένη πληρωμή στην εταιρεία εκ μέρους της περιφερειακής κυβέρνησης της Βαλονίας αντιβαίνει στον κώδικα παροχής ενισχύσεως στον τομέα του χάλυβα;

Απάντηση του κ. Van Miert εξ ονόματος της Επιτροπής (21 Νοεμβρίου 1996)

Η Επιτροπή αποφάσισε στις 18 Σεπτεμβρίου 1996 να κινήσει τη διαδικασία βάσει του άρθρου 6.4 της απόφασης της Επιτροπής αριθ. 3855/91/ΕΚΑΧ της 27ης Νομεβρίου1991 ((ΕΕ αριθ. L 362, 31.12.1991. )) (Κώδικας Ενισχύσεων υπέρ της Χαλυβουργίας). Η απόφαση αυτή δημοσιεύθηκε ((ΕΕ αριθ. C 301, 11.10.1996. )) ώστε να δοθεί προθεσμία ενός μηνός από της ημερομηνίας δημοσίευσης στα άλλα κράτη μέλη και τους λοιπούς ενδιαφερομένους για να υποβάλουν τις παρατηρήσεις τους σχετικά με την υπόθεση.

Όταν η Επιτροπή συγκεντρώσει όλες τις απαραίτητες πληροφορίες θα λάβει τελική απόφαση σχετικά με την υπόθεση της βελγικής παρέμβασης υπέρ της Forges de Clabecq. Εάν συνιστά κρατική ενίσχυση, φαίνεται να είναι ασυμβίβαστη προς το κοινοτικό δίκαιο και το Βέλγιο θα κληθεί να συμμορφωθεί με την απόφαση αυτή. Το άρθρο 6.4 του Κώδικα Ενισχύσεων υπέρ της Χαλυβουργίας προβλέπει την εφαρμογή του άρθρου 88 της συνθήκης ΕΚΑΧ στην περίπτωση παράλειψης εκ μέρους κράτους μέλους να συμμορφωθεί προς τέτοιου είδους απόφαση.
ΓΡΑΠΤΗ ΕΡΩΤΗΣΗ E-3087/96 υποβολή: Jesϊs Cabezσn Alonso (PSE) προς την Επιτροπή (18 Νοεμβρίου 1996)

Θέμα: Συνέπειες της παύσης της λειτουργίας του ναυτικού συνεταιρισμού της Αμβέρσας

Γνωρίζει η Επιτροπή τις συνέπειες στον τομέα της εργασίας και της κοινωνίας που θα έχει η ενδεχόμενη παύση της λειτουργίας του ναυτικού συνεταιρισμού της Αμβέρσας για τους Ισπανούς ναυτικούς που εργάζονται στον βελγικό στόλο ή σε πλοία με σημαία Λουξεμβούργου;

Πώς μπορεί η Επιτροπή να αποφύγει τις αρνητικές επιπτώσεις της διάλυσης του εν λόγω συνεταιρισμού;

Απάντηση του κ. Flynn εξ ονόματος της Επιτροπής (10 Ιανουαρίου 1997)

Η Επιτροπή δεν έχει πληροφορηθεί για τυχόν παύση λειτουργίας του ναυτικού συνεταιρισμού της Αμβέρσας. Τα προβλήματα του φακέλου αυτού εμπίπτουν πλήρως στην αρμοδιότητα των βελγικών αρχών και των ενδιαφερόμενων κοινωνικών εταίρων.
ΓΡΑΠΤΗ ΕΡΩΤΗΣΗ E-2460/96 υποβολή: Gerard Collins (UPE) προς την Επιτροπή (23 Σεπτεμβρίου 1996)

Θέμα: Ανάπτυξη αεροδρομίων στην Ιρλανδία

Μπορεί η Επιτροπή να αναφέρει το συνολικό ποσόν που αναμένεται να επενδύσει το Περιφερειακό Ταμείο για την ανάπτυξη των αεροδρομίων του Δουβλίνου, Κόρκ και Σάνον κατά τη διάρκεια ισχύος του Κοινοτικού Πλαισίου Στήριξης (1994-99) και το ποσοστό που θα επενδυθεί σε κάθε μεμωνομένο αεροδρόμιο, επιπλέον δε, θα μπορούσε να αναφέρει το συνολικό ποσόν που θα διαθέσει το Ταμείο Συνοχής για κάθε αεροδρόμιο κατά το ίδιο χρονικό διάστημα;

Απάντηση της κ. Wulf-Mathies εξ ονόματος της Επιτροπής (15 Οκτωβρίου 1996)

Στο πλαίσιο του κοινοτικού πλαισίου στήριξης για την Ιρλανδία (1994-1999) διατέθηκαν 2.389 εκατ. ECU από το Ευρωπαϊκό Ταμείο Περιφερειακής Ανάπτυξης (ΕΤΠΑ) για επενδύσεις σε κρατικά αεροδρόμια της Ιρλανδίας.

Η χρηματοδότηση αυτή περιλαμβάνεται στη συνολική δέσμη στήριξης ΕΤΠΑ ύψους 888 εκατ. ECU για υποδομές μεταφορών στην Ιρλανδία. Σημαντική πρόσθετη επένδυση (της τάξης των 180 εκατ. ECU), που χρηματοδοτείται από την Aer Rianta, θα πραγματοποιηθεί επίσης κατά τη διάρκεια της περιόδου.

Δεν καθορίστηκαν ενδεικτικά ποσά για στήριξη ΕΤΠΑ κατά αεροδρόμιο. Τα μεμονωμένα σχέδια αξιολογούνται και εκτιμούνται σύμφωνα με τα πλεονεκτήματά τους. Μέχρι σήμερα χρηματοδοτήθηκαν τρία τέτοια σχέδια, ως εξής:

- Δουβλίνο: κατασκευή νέου διαδρόμου τροχοδρόμησης και συνεχείς βελτιώσεις στην αποβάθρα Α 7

- Shannon: βελτίωση του συστήματος φωτισμού του διαδρόμου 7

- Cork: αγορά και εξοπλισμός νέου πυροσβεστικού σταθμού.

Οι συνολικές δαπάνες για τα σχέδια αυτά ανήλθαν σε 3,1 εκατ. ECU το 1994 και σε 6,8 ECU το 1995 (50% των οποίων προήλθε από το ΕΤΠΑ).

Δεν υπάρχει καμία εκ των προτέρων ενδεικτική κατανομή της χορήγησης του Ταμείου Συνοχής σε σχέδια αεροδρομίων στην Ιρλανδία. Η χορηγούμενη ενίσχυση εξαρτάται κατά πρώτο λόγο από τις αιτήσεις για ενίσχυση των μεμονωμένων σχεδίων που υποβάλλονται από την ιρλανδική κυβέρνηση και κατά δεύτερο λόγο από την εκτίμηση της Επιτροπής σχετικά με τα οικονομικά πλεονεκτήματα των προτάσεων. Από τον Απρίλιο του 1993 μέχρι σήμερα, ένα σχέδιο υποστηρίχθηκε από το Ταμείο Συνοχής. Αυτό αφορούσε την επέκταση του εμπορευματικού σταθμού στο αεροδρόμιο του Δουβλίνου, στο οποίο χορηγήθηκαν 3,3 εκατ. ECU το 1993 ως ενίσχυση.
ΓΡΑΠΤΗ ΕΡΩΤΗΣΗ E-3947/96 υποβολή: Josι Valverde Lσpez (PPE) προς την Επιτροπή (10 Iανουαρίου 1997)

Θέμα: Σχέδιο μετατροπής των αροσίμων γαιών της Baza-Huιscar (Γρανάδα)

Στη ζώνη Baza-Huιscar (Γρανάδα) κατασκευάστηκε το φράγμα του Negratνn και το κανάλι του Jabalcσn για την μετατροπή 23.000 εκταρίων αροσίμων γαιών. Ωστόσο το αρδευτικό δίκτυο δεν ολοκληρώθηκε με αποτέλεσμα να αρδεύονται μόνο 1.000 εκτάρια.

Ζητούνται πληροφορίες σχετικά με τους κοινοτικούς πόρους που διατέθηκαν για τη χρηματοδότηση του φράγματος του Negratνn και κατά πόσο τη στιγμή αυτή έχουν εγκριθεί εκ μέρους της Ευρωπαϊκής Ένωσης επενδύσεις για σχέδια κατασκευής αρδευτικών δικτύων και συμπληρωματικών εγκαταστάσεων.

Απάντηση του κ. Fischler εξ ονόματος της Επιτροπής (31 Ιανουαρίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-3177/96 υποβολή: Leen van der Waal (I-EDN) προς την Επιτροπή (22 Νοεμβρίου 1996)

Θέμα: Επιχορηγήσεις λιμενικών έργων από την ΕΕ

Μέσω διαφόρων ταμείων της η ΕΕ έχει επιχορηγήσει διάφορα λιμενικά έργα στις χώρες μέλη της. Πρόκειται για έργα που εμπίπτουν στις εξής κατηγορίες:

- πρόσβαση στους λιμένες από τη θάλασσα ή από εσωτερικά ύδατα

- υποδομή λιμένων εντός των λιμενικών ορίων

- υποδομή μεταφορών στην ξηρά εντός των λιμενικών ορίων.

Μπορεί η Επιτροπή να αναφέρει επακριβώς ποιοί λιμένες έχουν λάβει επιχορηγήσεις/δάνεια από τότε που έχουν ιδρυθεί τα ακόλουθα ταμεία, αναφέροντας κυρίως τα έργα που εμπίπτουν στις προαναφερθείσες κατηγορίες;

1. Προϋπολογισμός για το ΤΕΝ (καταρτίσθηκε το 1994), ταμείο υποδομής

2. Ταμείο συνοχής

3. Διαρθρωτικά ταμεία (ΕΤΠΕ, ΕΚΤ, Interreg, Konver κτλ.)

4. ΕΚΑΧ

5. Ευρωπαϊκή Τράπεζα Επενδύσεων (Ευρωπαϊκό Ταμείο Επενδύσεων και η «διευκόλυνση του Εδιμβούργου» για την οικονομική ανασυγκρότηση).

Απάντηση της κ. Kinnock εξ ονόματος της Επιτροπής (15 Ιανουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.